**Bod č.**

**Zastupiteľstvo Bratislavského samosprávneho kraja**

Materiál na rokovanie Zastupiteľstva

Bratislavského samosprávneho kraja

dňa 23.06.2017

**Návrh**

**na zrušenie časti B2. uznesenia Zastupiteľstva Bratislavského samosprávneho kraja č. 68/2016 zo dňa 24.6.2016**

Predkladateľ**:** Materiál obsahuje**:**

PhDr. Gabriella Németh 1. Návrh uznesenia

podpredsedníčka 2. Dôvodová správa

Bratislavského samosprávneho kraja 3. Uznesenie Z BSK č. 68/2016

Zodpovední:

Mgr. Michaela Šopová

riaditeľka odboru sociálnych vecí

Úradu Bratislavského samosprávneho kraja

Mgr. Barbora Lukáčová

riaditeľka odboru stratégie, územného rozvoja a riadenia projektov

Úradu Bratislavského samosprávneho kraja

Spracovateľ:

Mgr. Juraj Marendiak, vedúci oddelenia sociálnej pomoci

Mgr. Zuzana Hradská Lacková, referentka oddelenia stratégie a územného rozvoja

Bratislava

jún 2017

N á v r h u z n e s e n i a

**uznesenie č. ............. 2017**

zo dňa 23. 06. 2017

Zastupiteľstvo Bratislavského samosprávneho kraja po prerokovaní materiálu

**r u š í**

**časť B2. uznesenia Zastupiteľstva Bratislavského samosprávneho kraja č. 68/2016 zo dňa 24.6.2016 v znení:**

**„**B2. zabezpečiť predloženie informácie o výsledku odbornej externej oponentúry Ministerstva práce, sociálnych vecí a rodiny Slovenskej republiky na rokovanie Zastupiteľstva Bratislavského samosprávneho kraja.

Termín: 31.12.2016“

**D ô v o d o v á s p r á v a**

Transformačný plán Domova sociálnych služieb a zariadenia podporovaného bývania MEREMA bol vypracovaný v štruktúre a rozsahu podľa metodiky “Transformačný plán - metodika prípravy”, vydanej Implementačnou agentúrou Ministerstva práce, sociálnych vecí a rodiny Slovenskej republiky (ďalej iba “MPSVaR SR”) a odoslaný na odbornú externú oponentúru MPSVaR SR s dátumom prijatia písomnosti 13.7.2016. Bratislavský samosprávny kraj obdržal dňa 10.8.2016 odpoveď, v ktorej MPSVaR SR uviedlo, že  “transformačné plány je potrebné zasielať na Ministerstvo pôdohospodárstva a rozvoja vidieka Slovenskej republiky ako Riadiaceho orgánu pre Integrovaný regionálny operačný program (ďalej iba “IROP”) v súlade s výzvou Podpora prechodu poskytovania sociálnych služieb a sociálnoprávnej ochrany a kurately z inštitucionálnej formy na komunitnú (proces deinštitucionalizácie).”

Dňa 22.5.2017 vyhlásilo Ministerstvo pôdohospodárstva a rozvoja vidieka Slovenskej republiky predmetnú výzvu na predkladanie žiadostí o nenávratný finančný príspevok (ďalej iba „NFP“). Jednou z podmienok poskytnutia NFP je aj súlad projektu s národnými stratégiami, legislatívou v oblasti sociálnych služieb a transformačným plánom zariadenia, pričom RO odporúča vypracovať uvedený dokument podľa metodiky „Transformačný plán - metodika prípravy“, teda tak, ako bol spracovaný Transformačný plán Domova sociálnych služieb a zariadenia podporovaného bývania MEREMA.

Zároveň RO vo výzve vysvetľuje postup vyjadrenia k splneniu podmienky počas hodnotenia ŽoNFP, a to nasledovne: „Po predložení ŽoNFP a všetkých príloh na RO/SO pre IROP žiadateľom, RO/SO pre IROP predkladá MPSVR SR Prílohu č. 21 ŽoNFP - Transformačný plán zariadenia vrátane Formulára ŽoNFP, prílohy č. 14 ŽoNFP – Opis projektu a prílohy č. 17.c ŽoNFP - Projektová dokumentácia stavby. MPSVR SR na základe doručených dokumentov vydá stanovisko k posúdeniu súladu projektu s národným stratégiami, legislatívou v oblasti sociálnych služieb a SPODaSK a transformačným plánom zariadenia. Projekt musí byť v súlade so všetkými tromi oblasťami uvedenými vyššie.“

Na základe vyššie uvedeného, odborná externá oponentúra MPSVaR SR bude nahradená stanoviskom MPSVaR SR k posúdeniu súladu projektu s národným stratégiami, legislatívou v oblasti sociálnych služieb a SPODaSK a transformačným plánom zariadenia. Predmetné stanovisko nebude zo strany MPSVaR SR Bratislavskému samosprávnemu kraju poskytnuté.

Z dôvodu zmeny postupu zo strany Ministerstva práce, sociálnych vecí a rodiny Slovenskej republiky nie je možné uznesenie Zastupiteľstva Bratislavského samosprávneho kraja č. 68/2016 zo dňa 24.6.2016 v časti B2. splniť.