**Bod č.**

**Zastupiteľstvo Bratislavského samosprávneho kraja**

Materiál na rokovanie Zastupiteľstva

Bratislavského samosprávneho kraja

dňa 23. júna 2017

**Návrh**

**na predaj stavby cykloodpočívadla situovaného v**

**k. ú. Malé Leváre, ako prípad hodný osobitného zreteľa**

Materiál predkladá: Materiál obsahuje:

Ing. Igor Bendík 1. Návrh uznesenia

podpredseda 2. Dôvodová správa

Bratislavského samosprávneho kraja 3. Prílohy

4. Stanoviská komisií

Zodpovedný:

JUDr. Matúš Šaray

vedúci právneho oddelenia

Spracovateľ:

JUDr. Matúš Šaray

vedúci právneho oddelenia

JUDr. Mária Demčáková

referent právneho oddelenia

Bratislava

jún 2017

N á v r h u z n e s e n i a

**UZNESENIE č. ....... / 2017**

zo dňa 23.06.2017

Zastupiteľstvo Bratislavského samosprávneho kraja po prerokovaní materiálu

**s ch v a ľ u j e**

**ako prípad hodný osobitného zreteľa, odôvodneného v prospech potrieb širokej verejnosti**,predaj nehnuteľného majetku, podľa ustanovenia § 9a ods.8 písm. e) zákona č. 446/2001 Z. z. o majetku vyšších územných celkov v znení neskorších zmien a doplnkov:

* stavby cykloodpočívadla, situovaného na parcele č. 13021, o výmere 12805, ostatné plochy, vedenej na LV č. 4064, Okres Malacky, Obec Malé Leváre, katastrálne územie, Malé Leváre,

kupujúcemu:

**Obec Malé Leváre, za symbolickú cenu 1,- €,**

**s podmienkami:**

* kupujúci podpíše kúpnu zmluvu do 60 dní od schválenia uznesenia v Zastupiteľstve Bratislavského samosprávneho kraja s tým, že ak v tejto lehote kupujúci kúpnu zmluvu nepodpíše, uznesenie stráca platnosť,
* kupujúci uhradí kúpnu cenu do 30 dní od podpísania kúpnej zmluvy obidvoma zmluvnými stranami,
* uloženie povinnosti kupujúcemu trvalej udržateľnosti stavby.

T: v zmysle textu

**D ô v o d o v á s p r á v a**

Cykloodpočívadlo Malé Leváre, ktoré je predmetom prevodu je situované v katastrálnom území Malé Leváre, okres Malacky, obec Malé Leváre, na parcele č.13021 o výmere 12805 m2, ostatné plochy, vedenej na liste vlastníctva č. 4064, ktorá je vo  výlučnom vlastníctve Obce Malé Leváre, Malé Leváre 908 74.

V súlade so Zmluvou o nájme pozemku uzatvorenou dňa 29.4.2014 medzi Obcou Malé Leváre ako prenajímateľom a BSK ako nájomcom, BSK zrealizoval stavbu – „Cykloodpočívadlo Malé Leváre. Bratislavský samosprávny kraj ako stavebník v zmysle zákona č. 50/1976 zb.. o územnom plánovaní a stavebnom poriadku (stavebný zákon) v znení neskorších predpisov oznámil príslušnému stavebnému úradu – Obci Malé Leváre ohlásenie drobnej stavby, ktorý s odvolaním sa na ust. § 57 ods.2 zákona č. 50/1976 zb.. o územnom plánovaní a stavebnom poriadku (stavebný zákon) v znení neskorších predpisov vyjadril svoj súhlas s uskutočnením dotknutej stavby.

V zmysle horeuvedeného Bratislavský samosprávny kraj vybudoval predmetné cykloodpočívadlo, ktorého je t. č. zároveň užívateľom i prevádzkovateľom.

Nakoľko prevádzka cykloodpočívadla vyžaduje trvalé pravidelné zabezpečovanie bezproblémovej a bezpečnej prevádzky, vrátane jeho údržby a užívaniaschopnosti vzniká v tejto súvislosti i potreba vynaloženia nemalých finančných prostriedkov. V nadväznosti na uvedené, ako aj s ohľadom na územnú príslušnosť k vlastníkovi pozemku je najpragmatickejším a zároveň ekonomicky najefektívnejším riešením uskutočnenie navrhovaného prevodu vlastníctva cykloodpočívadla, tak ako je uvedené v návrhu samotného uznesenia.

Prevod vlastníctva cykloodpočívadla bol prerokovaný s Ministerstvom pôdohospodárstva a rozvoja vidieka SR, ktoré ústnym vyjadrením na spoločných rokovaniach so zástupcami BSK dňa 2.3.2016 a 22.8.2016, akceptovalo dotknutý prevod vlastníctva cykloodpočívadla, s následným zmluvným zapracovaním zodpovednosti za údržbu majetku.

***Prevod vlastníctva spôsobom osobitného zreteľa odôvodňujeme samotným účelom vybudovania a prevádzkovania cykloodpočívadla, t. j. v prospech potrieb širokej verejnosti, ktorý navrhovaný spôsob tento účel napĺňa bezo zbytku.***

**Stanoviská komisií Zastupiteľstva BSK (5.6.-7.6.2017)**

**Bod: Návrh „na predaj stavby cykloodpočívadla situovaného v  k. ú. Malé Leváre, ako prípad hodný osobitného zreteľa“**

|  |  |  |  |  |
| --- | --- | --- | --- | --- |
| **Názov komisie** | **Stanovisko komisie k návrhu materiálu** | **Hlasovanie** | **Akceptované / Neakceptované** | **Zapracované /**  **Nezapracované** |
| Komisia zdravotníctva a sociálnych vecí | Materiál bol prerokovaný | Hlasovalo 7  Za  7  Proti   0  Zdržal  sa   0 | Odporúčajú materiál predložiť na rokovanie Z BSK a schváliť ho tak ako bol predložený |  |
| Komisia dopravy | Materiál bol prerokovaný | Prítomní 5 +1 hlas per rolam  Za   6  Proti   0  Zdržal sa  0  Nehlasoval 0 | Odporúča ZBSK  prerokovať a schváliť predložený materiál v zmysle navrhnutého uznesenia |  |
| Komisia európskych záležitostí, regionál. j spolupráce  a cestovného ruchu | Materiál bol prerokovaný | Prítomní  7  Za  7  Proti  0  Zdržal sa 0  Nehlasoval 0 | Odporúča ZBSK  prerokovať a schváliťpredložený materiál |  |
| Komisia kultúry | Materiál bol prerokovaný | Prítomní   5  Za    5  Proti  0  Zdržal sa  0 | Schvaľuje a odporúča ZBSK  materiál prerokovať a prijať navrhnuté uznesenie |  |
| Komisia regionálneho rozvoja, územného plánovania a životného prostredia | Materiál bol prerokovaný | Za   8  Zdržal sa 0  Proti    0  Neprítomní pri hlasovaní 0 | Odporúča ZBSK  predložený návrh uznesenia schváliť |  |
| Komisia školstva, športu a mládeže | Materiál bol prerokovaný | Prítomní   6  Za   6  Proti   0  Zdržal sa   0  Nehlasoval 0 | Odporúča v zmysle návrhu uznesenia predložiť na rokovanie ZBSK, |  |
| Finančná komisia | Materiál bol prerokovaný | Prítomní   5  Za    5  Proti    0  Zdržal sa   0 | Odporúča ZBSK  schváliť predložený materiál |  |
| Komisia  majetku, investícií a verejného obstarávania | Materiál bol prerokovaný | Prítomní  4  Za    4  Proti    0  Zdržal sa   0 | Odporúča ZBSK  predložiť na rokovanie ZBSK a schváliťpredložený návrh uznesenia |  |