**Bod č.**

**Zastupiteľstvo Bratislavského samosprávneho kraja**

Materiál pre rokovanie Zastupiteľstva

Bratislavského samosprávneho kraja

23. júna 2017

**Návrh**

**Memoranda o  spolupráci medzi Bratislavským samosprávnym krajom a Mestskou časťou Bratislava - Petržalka**

­­­

Materiál predkladá: Materiál obsahuje:

PhDr. Alžbeta Ožvaldová 1. Návrh uznesenia

podpredsedníčka 2. Dôvodovú správu

Bratislavského samosprávneho kraja 3. Memorandum o spolupráci ...

4. Stanoviská komisií

Zodpovedný:

Ing. Roman Csabay, riaditeľ odboru školstva, mládeže a športu

Úradu Bratislavského samosprávneho kraja

JUDr. Matúš Šaray, vedúci právneho oddelenia

Úradu Bratislavského samosprávneho kraja

Spracovatelia:

Ing. Zlata Penevová, oddelenie školstva

Mgr. Jana Zápalová, vedúca oddelenia školstva

Úradu Bratislavského samosprávneho kraja

Mgr. Gabriela Korčáková, právne oddelenie

Bratislava

jún 2017

Návrh uznesenia

**UZNESENIE č. ....... / 2017**

zo dňa  23. 6. 2017

Zastupiteľstvo Bratislavského samosprávneho kraja po prerokovaní materiálu

1. **s c h v a ľ u j e**

Memorandum o  spolupráci medzi Bratislavským samosprávnym krajom a Mestskou časťou Bratislava - Petržalka

1. **p o v e r u j e**

predsedu Bratislavského samosprávneho kraja podpísať Memorandum o  spolupráci medzi Bratislavským samosprávnym krajom a Mestskou časťou Bratislava - Petržalka

T: do 15. 7. 2017

**D ô v o d o v á s p r á v a**

Mestská časť Bratislava – Petržalka v súvislosti s nárastom počtu detí v materských a základných školách a potrebou stabilizácie zamestnancov týchto zariadení oslovila Bratislavský samosprávny kraj so žiadosťou o pomoc pri zabezpečení ubytovania pre pedagogických zamestnancov materských škôl a základných škôl v zriaďovateľskej pôsobnosti Mestskej časti Bratislava – Petržalka.

V rámci vzájomnej spolupráce Bratislavský samosprávny kraj vytvorí podmienky na ubytovanie pre týchto zamestnancov v prípade, že kapacity školských internátov nebudú využité žiakmi stredných škôl.

Mestská časť Bratislava - Petržalka najneskôr do 31.5. príslušného kalendárneho roka vypracuje a predloží Bratislavskému samosprávnemu kraju zoznam žiadateľov o ubytovanie v jednotlivých stredoškolských internátoch v jeho zriaďovateľskej pôsobnosti a zabezpečí uzavretie dohôd medzi žiadateľmi a jednotlivými stredoškolskými internátmi o poskytnutí ubytovania pre týchto žiadateľov.

Cieľom memoranda je poskytnúť ubytovanie mimobratislavským záujemcom o prácu v školstve na území bratislavského kraja v rámci voľných kapacít na školských internátoch v zriaďovateľskej pôsobnosti Bratislavského samosprávneho kraja..

Obsah návrhu textu predkladaného memoranda bol vzájomne odkonzultovaný a odsúhlasený jeho účastníckymi stranami.

**Bratislavský samosprávny kraj Mestská časť Bratislava - Petržalka**

[](https://www.google.sk/imgres?imgurl=http://www.24hod.sk/obrazky_clankov/20070102T161044%2B0100x/48911.jpg&imgrefurl=http://www.24hod.sk/bratislavsky-samospravny-kraj-vypisuje-sutaz-na-logo-cl23823.html&docid=sLMqQ9pg7kmv2M&tbnid=PVuePkU2FnfxJM:&vet=10ahUKEwiukujaoojTAhXFOSwKHTsID5MQMwgjKAQwBA..i&w=185&h=200&bih=821&biw=1204&q=logo%20bratislavsk%C3%BD%20samospr%C3%A1vny%20kraj&ved=0ahUKEwiukujaoojTAhXFOSwKHTsID5MQMwgjKAQwBA&iact=mrc&uact=8) [](http://www.google.sk/url?sa=i&rct=j&q=&esrc=s&frm=1&source=images&cd=&cad=rja&uact=8&ved=0ahUKEwia4oGQoojTAhUiQJoKHdwbDoMQjRwIBQ&url=http://www.vistucanka.sk/sponzorstvo.html&psig=AFQjCNGjdeghzkY9gTKx0FL0hVuJdYyMAA&ust=1491308205609450)

[](http://www.google.sk/url?sa=i&rct=j&q=&esrc=s&frm=1&source=images&cd=&cad=rja&uact=8&ved=0ahUKEwia4oGQoojTAhUiQJoKHdwbDoMQjRwIBQ&url=http://www.vistucanka.sk/sponzorstvo.html&psig=AFQjCNGjdeghzkY9gTKx0FL0hVuJdYyMAA&ust=1491308205609450)

**Memorandum o spolupráci**

**Jún 2017**

**Memorandum o spolupráci**

**Bratislavský samosprávny kraj a  Mestská časť Bratislava - Petržalka**

**uzatvárajú**

**Memorandum o spolupráci pri zabezpečení ubytovania pre pedagogických zamestnancov materských škôl a základných škôl v zriaďovateľskej pôsobnosti Mestskej časti Bratislava - Petržalka**

**Preambula**

Strany Memoranda sa dohodli, že budú rozvíjať spoluprácu za účelom stabilizácie mladých perspektívnych pedagógov z ostatných krajov Slovenska v školách v zriaďovateľskej pôsobnosti Mestskej časti Bratislava – Petržalka, a tým prispievať k zvyšovaniu kvality vzdelávania detí a žiakov v materských školách a základných školách.

**Článok I.**

**Oblasť spolupráce a ciele Memoranda**

1. **Bratislavský samosprávny kraj:**

* bude súčinný pri vytvorení podmienok na ubytovanie pedagogických zamestnancov materských škôl a základných škôl v zriaďovateľskej pôsobnosti mestskej časti Bratislava - Petržalka v stredoškolských internátoch v jeho zriaďovateľskej pôsobnosti v prípade nevyužitia kapacít týchto internátov žiakmi stredných škôl.

1. **Mestská časť Bratislava - Petržalka:**

* každoročne, najneskôr do 31.5. príslušného kalendárneho roka, vypracuje a predloží Bratislavskému samosprávnemu kraju zoznam pedagogických zamestnancov, ktorí sú žiadateľmi o ubytovanie v jednotlivých stredoškolských internátoch v jeho zriaďovateľskej pôsobnosti,
* zabezpečí uzavretie zmlúv o ubytovaní medzi pedagogickými zamestnancami a jednotlivými stredoškolskými internátmi o poskytnutí ubytovania pre týchto žiadateľov,
* každoročne vyhodnotí prínos poskytovaného ubytovania pre mestskú časť Bratislava - Petržalka so zreteľom na stabilizáciu pedagogických zamestnancov materských škôl a základných škôl.

**Článok II.**

**Spoločné a záverečné ustanovenia**

1. Strany Memoranda sa dohodli, že realizáciu ubytovania pedagogických zamestnancov materských škôl a základných škôl v zriaďovateľskej pôsobnosti mestskej časti Bratislava - Petržalka budú vyhodnocovať jedenkrát ročne a spoločne budú prijímať opatrenia na prípadné korekcie.
2. Pri dosahovaní cieľov tohto Memoranda budú strany Memoranda postupovať v súlade s právnym poriadkom Slovenskej republiky.
3. Strany Memoranda vyjadrujú pripravenosť rokovať o akýchkoľvek otázkach spojených s riešením predmetnej problematiky.
4. Toto Memorandum o spolupráci je vyhotovené v štyroch (4) origináloch, po dve (2) vyhotovenia pre každú stranu Memoranda.
5. Toto Memorandum je možné meniť a dopĺňať len písomnými dodatkami prijatými oboma stranami Memoranda.
6. Strany Memoranda vyhlasujú, že jeho obsahu porozumeli, vyjadruje ich vážnu a slobodnú vôľu a snahu naplniť obsah a ciele tohto Memoranda, čo potvrdzujú podpismi svojich oprávnených zástupcov na tomto Memorande.
7. Memorandum nadobúda platnosť dňom jeho podpisu oboma stranami Memoranda a účinnosť dňom nasledujúcim po jeho zverejnení v súlade s § 47a Občianskeho zákonníka.

.

Bratislava ................ 2017

**Vladimír Bajan** **Pavol Frešo**

starosta predseda

Mestskej časti Bratislavského

Bratislava - Petržalka samosprávneho kraja