**Bod č.**

**Zastupiteľstvo Bratislavského samosprávneho kraja**

Materiál na rokovanie Zastupiteľstva

Bratislavského samosprávneho kraja

dňa 23. júna 2017

**Návrh**

**na schválenie uzatvorenia nájomnej zmluvy s Mestom Pezinok, ako prípad hodný osobitného zreteľa**

Materiál predkladá: Materiál obsahuje:

Ing. Igor Bendík 1. Návrh uznesenia

podpredseda 2. Dôvodová správa

Bratislavského samosprávneho kraja 3. Prílohy

4. Stanoviská komisií

Zodpovedný:

JUDr. Matúš Šaray

vedúci právneho oddelenia

Spracovateľ:

JUDr. Matúš Šaray

vedúci právneho oddelenia

JUDr. Mária Demčáková

referent právneho oddelenia

Bratislava

jún 2017

N á v r h u z n e s e n i a

**UZNESENIE č...... /2017**

zo dňa 23.06.2017

Zastupiteľstvo Bratislavského samosprávneho kraja po prerokovaní materiálu

1. **s c h v a ľ u j e**

**uzatvorenie nájomnej zmluvy ako prípad hodný osobitného zreteľa** podľa ustanovenia § 9a ods.9 písm. c) zákona č. 446/2001 Z. z. o majetku vyšších územných celkov v znení neskorších zmien a predpisov, z dôvodu povolenia stavby - „Chodník Limbašská cesta – Pezinok“, preukázanie iného práva k pozemkom podľa § 139 ods.1 zákona o územnom plánovaní a stavebnom poriadku, odôvodnený v prospech potrieb širokej verejnosti, na nehnuteľnosť:

**pozemok reg. E-KN parcelné číslo 825 v časti výmery 141 m2**, **bližšie určenej projektovou dokumentáciou, zastavané plochy a nádvoria, o celkovej výmere 13 660 m2, zapísaný v katastri nehnuteľností na liste vlastníctva č. 1955 okres Pezinok, Obec Pezinok, katastrálne územie Grinava, vo výlučnom vlastníctve  Bratislavského samosprávneho kraja,**

**za symbolickú cenu 1,- €** nájomcovi:

**Mesto Pezinok,** Radničné námestie 7, 902 14 Pezinok

**s podmienkami nájmu:**

* nájomca podpíše nájomnú zmluvu do 60 dní od schválenia uznesenia v Zastupiteľstve Bratislavského samosprávneho kraja, s tým, že ak v tejto lehote nájomca zmluvu nepodpíše, uznesenie stráca platnosť**,**
* nájomca uhradí cenu nájmu do 30 dní od podpísania nájomnej zmluvy obidvomazmluvnými stranami,
* nájomca sa zaväzuje dodržať križovanie kábla VO s cestou III/1085 -realizovať riadeným pretláčaním a kábel uložiť do chráničky s min. krytím 1,2 m pod niveletou vozovky,
* nájomca sa zaväzuje dodržať osadenie dočasného dopravného značenia (DDZ) počas výstavby ako aj  trvalého dopravného značenia (TDZ) na ceste III/1085, ,ktoré musí schváliť Okresný dopravný inšpektorát v Pezinku, Šenkvická cesta 14, Pezinok, pričom určenie použitia DDZ a TDZ vydá Okresný úrad Pezinok, odbor cestnej dopravy a pozemných komunikácií, Radničné námestie 9, Pezinok,
* nájomca sa zaväzuje, že pri výstavbe chodníka tesne pri ceste III/ 1085 nesmie dôjsť k zmene šírkového usporiadania cesty III/1085 (Limbašská cesta),
* nájomca sa zaväzuje na predmetnej dĺžke navrhovaného chodníka (45 m) po pravej strane v smere staničenia cesty III/1085 dodržať nutné k zarezanie asfaltu a úprave vozovky v šírke 25 cm podľa návrhu v projektovej dokumentácii,
* nájomca sa zaväzuje v celej dĺžke chodníkovej úpravy so zvýšeným obrubníkom zabezpečiť dostačujúce odvedenie povrchovej vody prostredníctvom dažďovej kanalizácie,
* nájomca sa zaväzuje v ďalšom stupni PD doplniť návrh odvodnenia,
* nájomca sa zaväzuje v mieste priechodu pre peších vybudovať kapacitný priepust, z dôvodu zachovania prietočnosti odvodňovacieho kanála,
* ak dôjde k znečisteniu cesty II. alebo III. triedy pri výjazde stavebných mechanizmov je stavebník povinný bez prieťahov uviesť cestu do pôvodného stavu podľa § 9 ods. 5 zákona č. 135/1961 Zb. o pozemných komunikáciách,
* nájomca je povinný prenajaté pozemky užívať na dohodnutý účel, a to pre realizáciu uvedenej stavby

* nájomca je povinný oznámiť prenajímateľovi škodu, ktorá vznikne na predmete nájmu a v prípade hrozby vzniku škody tejto škode zabrániť,
* doba nájmu sa stanovuje na dobu určitú, do času vydania právoplatného kolaudačného rozhodnutia,
* v prípade, že sa nebude na budúcom prenajatom pozemku stavba realizovať, uznesenia stráca platnosť.

1. **u k l a d á**

riaditeľovi Úradu BSK zabezpečiť  prípravu a podpis nájomnej zmluvy.

T: v zmysle textu

**D ô v o d o v á s p r á v a**

Mesto Pezinok požiadalo Bratislavský samosprávny kraj  o nájom pozemku, vo vlastníctve Bratislavského samosprávneho kraja, konkrétne časti pozemku, E-KN parcelné číslo 825 v časti o výmere 141 m, evidovaného v katastri nehnuteľností na liste vlastníctva č. 1955 v katastrálnom území Grinava, o celkovej výmere 13 660 m2, druh pozemku zastavané plochy a nádvoria, s odôvodnením - vybudovanie chodníka ako verejnoprospešnej stavby pre obyvateľov, s tým, že veľká časť chodníka je vedená cez pozemky mesta. Ide teda o stavbu, ktorá bude slúžiť verejnosti a nejedná sa o podnikateľskú aktivitu.

Nakoľko sa jedná o verejný záujem vybudovanie stavby - „Chodník Limbašská cesta – Pezinok“, predkladáme predmetný návrh ako prípad hodný osobitného zreteľa dľa. ustanovení zákona č. 446/2001 Z .z., nájom nehnuteľného majetku je navrhovaný v zmysle § 9 bodu 2 schválených Zásad hospodárenia a nakladania s majetkom Bratislavského samosprávneho kraja, v súlade so zákonom č. 446/2001 Z.z. o majetku vyšších územných celkov v znení neskorších zmien a predpisov, kde v prípadoch osobitného zreteľa v zmysle § 9a ods.9 písm.c) Zákona sa rozumejú najmä okolnosti kedy je uprednostnený verejný záujem samosprávneho kraja o ktorom rozhodne zastupiteľstvo vyššieho územného celku trojpätinovou väčšinou všetkých poslancov.

Zámer zverejniť majetok týmto spôsobom je vyšší územný celok povinný zverejniť najmenej 15 dní pred schvaľovaním nájmu zastupiteľstvom územného celku na svojej úradnej tabuli a na svojej internetovej stránku, pričom tento zámer musí byť zverejnený

**Stanoviská komisií Zastupiteľstva BSK (5.6.-7.6.2017)**

**Bod: Návrh „na schválenie uzatvorenia nájomnej zmluvy s Mestom Pezinok, ako prípad hodný osobitného zreteľa“**

|  |  |  |  |  |
| --- | --- | --- | --- | --- |
| **Názov komisie** | **Stanovisko komisie k návrhu materiálu** | **Hlasovanie** | **Akceptované / Neakceptované** | **Zapracované /**  **Nezapracované** |
| Komisia zdravotníctva a sociálnych vecí | Materiál bol prerokovaný | Prítomní  7  Za  6  Proti 0  Zdržal  sa  1 | Odporúča materiál predložiť na rokovanie Z BSK a schváliť ho tak ako bol predložený |  |
| Komisia dopravy | Materiál bol prerokovaný | Prítomní 6 +1 hlas per rolám  Za   7  Proti   0  Zdržal sa  0  Nehlasoval 0 | Odporúča ZBSK  prerokovať a schváliť predložený materiál v zmysle navrhnutého uznesenia |  |
| Komisia európskych záležitostí, regionál. j spolupráce  a cestovného ruchu | Materiál bol prerokovaný | Prítomní  7  Za  7  Proti  0  Zdržal sa 0  Nehlasoval 0 | Odporúča ZBSK  prerokovať a schváliťpredložený materiál |  |
| Komisia kultúry | Materiál bol prerokovaný | Prítomní   5  Za    5  Proti  0  Zdržal sa  0 | Schvaľuje a odporúča ZBSK  materiál prerokovať a prijať navrhnuté uznesenie |  |
| Komisia regionálneho rozvoja, územného plánovania a životného prostredia | Materiál bol prerokovaný | Za   6  Zdržal sa 1  Proti    0  Neprítomní pri hlasovaní 0 | Odporúča ZBSK  predložený návrh uznesenia schváliť |  |
| Komisia školstva, športu a mládeže | Materiál bol prerokovaný | Prítomní   6  Za   6  Proti   0  Zdržal sa   0  Nehlasoval 0 | Odporúča v zmysle návrhu uznesenia predložiť na rokovanie ZBSK, |  |
| Finančná komisia | Materiál bol prerokovaný | Prítomní   5  Za    5  Proti    0  Zdržal sa   0 | Odporúča ZBSK  schváliť predložený materiál |  |
| Komisia  majetku, investícií a verejného obstarávania | Materiál bol prerokovaný | Prítomní   4  Za    4  Proti    0  Zdržal sa   0 | Odporúča ZBSK  predložiť na rokovanie ZBSK a schváliťpredložený návrh uznesenia |  |