Zastupiteľstvo Bratislavského samosprávneho kraja

**UZNESENIE**

**Návrh**

**na zmenu Uznesenia Zastupiteľstva BSK č. 51/2016 zo dňa 10.06.2016**

**UZNESENIE č. 58 / 2016**

zo dňa 24. 06. 2016

Zastupiteľstvo Bratislavského samosprávneho kraja po prerokovaní materiálu

1. **s c h v a ľ u j e**

zmenu Uznesenia č. 51/2016 zo dňa 10.06.2016 v časti A. písm. m) a o) nasledovne:

1. prenajímateľ má personálne zastúpenie v 4-člennej Výkonnej rade Nadácie Cvernovka v počte 2 členov. Na prijatie uznesenia výkonnej rady sa vyžaduje súhlas nadpolovičnej väčšiny všetkých členov výkonnej rady.
2. prenajímateľ má personálne zastúpenie v Dozornej rade Nadácie Cvernovka; člen Dozornej rady Nadácie Cvernovka za Bratislavský samosprávny kraj má právo sa zúčastňovať zasadnutí Výkonnej rady Nadácie Cvernovka s poradným hlasom.

**B. o d p o r ú č a**

predsedovi BSK navrhnúť Správnej rade jedného člena výkonnej rady na základe nominácie Rady BSK pre kultúru a umenie, zriadenej na základe Stratégie rozvoja kultúry v Bratislavskom samosprávnom kraji na roky 2015 – 2020 schválenej uznesením Zastupiteľstva Bratislavského samosprávneho kraja č. 46/2015 zo dňa 26.06.2015 z jej členov a druhého člena výkonnej rady na základe nominácie Komisie majetku, investícií a verejného obstarávania Zastupiteľstva BSK z jej členov.

Bratislava 24.06.2016

Mgr. Richard Červienka, v. r. Ing. Ildikó Virágová, v. r.

overovateľ overovateľka

Ing. István Pomichal PhD., v. r.

overovateľ

Ing. Pavol F R E Š O, v. r.

Predseda

Bratislavského samosprávneho kraja